Польша атәылауаа рыбжьаара аҭҵаара мҩаԥган. Иқәгылан ҩ-зҵаарак: Жәабран 1945 шықәсазы Польша ахы иақәиҭтәын Ар ҟаԥшьи Польшатәи аруааи рыбзоурала. Иҭабуп ҳәа рашәҳәома Ар ҟаԥшь? Аҩбатәи азҵаара - ажьырныҳәа 27 1945 шықәсазы Освенцим ахы иақәыиҭтәын. Шәгәаанагарала, дарбану уи ахы иақәиҭызтәыз? Аҭакқәа абас иҟалеит 73% ауаа Освенцим Ар ҟаԥшь ауп ахы иақәиҭызтәыз ҳәа рҳәеит. 65% иҭабуп ҳәа рарҳәоит Ар ҟаԥшь архәҭақәа Польша ахы иахьақәиҭыртәыз.
"Аҭоурых аиҭеиҩроуп изызку, аидеологиа рыԥсахуеит ҳәа иаҿуп, аха шьаҭанкыла иахьцалакгьы ирылымшеит. Зыӡбахә ҳәоу азҵаарақәа рҭакқәа рыла иубоит мраҭашәаратәи аидеологиа ҳәа ҳазҿу макьана анырра ӷәӷәа амоуп Польша, аха имҩаԥысыз аҭҵаарақәа рлыҵшәақәа рыла иаҳбоит макьана иахцалакгьы аҭоурых иаша аԥыжәара шамоу. Уи иаҳнарбоит иага аекономикала аполитикала Польша мраҭашәаратәи аидеологиа иадҳәалазаргьы, макьана инхо ауаа аҭоурых иаҳа излаиашо, ишыҟазҵәҟьа ала иаҳа иадгылоит. Ҳара иаҳдыруеит Асовет аамҭазы ашкол ҳанҭазгьы иаҳҵон, асовет ар аибашьцәа рацәыҩны иҭахеит Польша ахақәиҭтәраз, уи мчыла ирхәыҽуеит ҳәа иаҿуп, аха иахьцалакгьы аиаша, аибашьра аҭоурых иаша, иадгыло иаҳа ирацәоуп, зыӡбахә ҳамоу аҭакқәа анализ рзаҳуазар", - ҳәа еиҭеиҳәеит Аҩӡба.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.